båtnebbhegre
Store norske leksikon,Biologi,Dyreriket,Ryggstrengdyr,Virveldyr,Fugler,Pelikan- og hegrefugler,Hegrefamilien,Cochlearius
Båtnebbhegre er en fugleart i familien hegrer. Den kjennes ved sitt ekstraordinært brede nebb og sin spesielle kraniestruktur.
Båtnebbhegren forekommer både ved ferskvann og saltvann fra Mexico i nord til den nordlige delen av Sør-Amerika inkludert store deler av Brasil, samt sør til Bolivia og nordøstlige deler av Argentina. Den var tidligere plassert i sin egen systematiske familie. Båtnebbhegrer trekker i liten grad, og oppholder seg forholdsvis nære koloniene. De hekker hele året.Båtnebbhegrer lever av reker, fisk, insekter og amfibier som fanges i vannet med hjelp av det store nebbet. Ulikt andre hegrer kan båtnebbhegrer forsvare reiret sitt mot intrengere, også mot mennesker som kommer for nære reirene.Båtnebbhegrer har en høyde oppreist på omtrent 50 centimeter, og veier fra 500 til 800 gram. Med sin mørke isse, korte hals, grå rygg og lyse underside minner de om natthegrer, men skilles fra disse forholdsvis enkelt på det kraftige nebbet. Les mer i Store norske leksikon hegrer fugler Eksterne lenker Globalt utbredelseskart fra Birdlife International